KUN USKO PUHUU
Isä, kiitos läsnäolostasi täällä.
Kiitos, Herra, että jokainen tässä huoneessa on sinulle tärkeä.
Sinulla on tarkoitus ja suunnitelma jokaisen elämää varten.
Silloinkin kun emme ymmärrä sitä, -
teet työtäsi meissä ja kuljet edellämme ja jäljessämme.
Kiitos, että toimit sekä niiden sydämissä, jotka istuvat takarivissä -
ja kokevat olonsa epävarmaksi että niiden, jotka istuvat edessä.
Anna meidän kaikkien kuulla Sinua. Toteuta tahtosi elämässämme.
Ei vain nyt, vaan pitkin viikkoa. Pyydämme sitä Jeesuksen nimessä.
Aamen!
Aiheeni on "Kun usko puhuu".
Oletko huomannut, että uskolla on ääni ja äänensävy?
Se puhuu ikään kuin omaa kieltään.
Uskon puhe kuulostaa erilaiselta kuin mikään muu.
Sanat ympäröivät meitä.
Mietitkö koskaan sanojesi voimaa?
Uskon, että moni meistä aliarvioi omien sanojensa voiman.
Siksi puhun uskon puheesta.
Usko voi olla kuuluvaa, ei vain näkyvää.
Gal. 3:5 "Joka siis antaa teille Hengen ja tekee voimallisia tekoja -
teidän keskuudessanne, saako hän sen aikaan lain tekojen -
vai uskossa kuulemisen kautta"? Tässä puhutaan Jeesuksesta.
Ei siis vain uskon kautta, vaan uskossa kuulemisen kautta.
Tässä puhutaan siitä, mistä ihmeet ja Jumalan Hengen vaikutus tulevat.
Uskossa kuulemisen kautta.
Se on Jumalan puheen kuulemista ja ehkä sitäkin, että Hän kuulee meitä.
Jumala kuulee, kun tunnustamme uskomme.
Ihmeet tapahtuvat ja Jumalan Henki toimii uskossa kuulemisen kautta.
Älä siis aliarvioi uskosi tunnustamisen voimaa ja merkitystä.
Haluan, että oma uskontunnustukseni -
oppii todella puhumaan uskon kieltä. En ole aina osannut sanoa sitä oikein.
Seurakuntamme alkuvaiheessa kokoonnuimme varastossa.
Se oli hieno paikka. Olimme siellä pitkään ja täytimme sen.
Laajenimme myös viereiseen varastoon ja aioimme ostaa paikan.
Se oli juuri ennen 1990-luvun alun lamaa. Lopulta päätimme kuitenkin -
olla ostamatta rakennusta. Omistajat suuttuivat ja käskivät -
meidän poistua sieltä viikossa, tai he sulkisivat paikan ketjuilla.
Olimme jo silloin kasvava seurakunta, jossa oli satoja jäseniä.
Meidän piti löytää uudet tilat viikossa, eikä alueella ollut vapaana mitään -
muuta kuin suuri viihdekeskus. Jumala antoi sen meille ihmeellisesti -
6,5 vuodeksi sunnuntaisin, mutta viikolla meillä ei ollut tiloja.
Raamattukoulumme oli tuolloin pieni, mutta se oli jo toiminnassa.
Viikolla oli paljon muutakin toimintaa erityisesti lapsille ja nuorille.
Törmäsin seurakunnassa erääseen noin 17-vuotiaaseen poikaan.
Hän alkoi puhua minulle vanhoista kaupunginvaltuuston rakennuksista, -
jotka sijaitsivat Castle Hillissä, aivan ydinalueemme keskellä.
Olin todella negatiivinen. En uskonut, että siitä tulisi mitään.
Rakennusten omistaja oli suuri, monikansallinen yhtiö, -
ja keksin paljon syitä siihen, miksi ajatus oli mahdoton.
Minulla ei ollut lainkaan uskoa, mutta tämä poika hoiti asian itse.
Jotenkin hän sai yhtiön toimitusjohtajan lupaamaan, -
että saisimme käyttää rakennuksia noin kolmen kuukauden ajan.
Irtisanomisaika oli yksi kuukausi. Vuokra oli aivan hurja.
Dollari vuodessa.
Puhuimme kolmesta kuukaudesta, mutta kuutisen vuotta myöhemmin, -
samana päivänä, kun saimme ikioman rakennuksen avaimet, -
kuulimme, että meidän pitäisi lähteä sieltä, koska paikka purettaisiin.
Kaikki tuo tapahtui 17-vuotiaan pojan uskontunnustuksen ansiosta.
Minulla ei ollut siihen uskoa.
Tämä ei ole mikään tuomion saarna. Minäkään en ole aina osannut tätä.
Tuolla pojalla oli enemmän uskoa kuin minulla, mutta olen oppinut, -
että uskontunnustus on tärkeä asia, kun puhumme siitä, mitä Jumala voi.
Uskon, että usko ilman uskon väkevää tunnustamista -
on kuin shekkivihko ilman allekirjoitusta. Se lupaa niin paljon, -
mutta siltä puuttuu voima ja arvovalta, eikä se saa mitään aikaan.
Monet ihmiset ovat tässä tilanteessa, sillä usko todella puhuu.
Sillä on äänensävy, tunnustus ja aivan omanlaisensa kieli.
Raamatussa puhutaan paljon tunnustuksestamme.
Jae Hepr. 3:1 on minusta erityisen mielenkiintoinen, -
sillä siinä Jeesusta kuvataan -
sekä elämämme että tunnustuksemme ylipapiksi.
"Sentähden, pyhät veljet, jotka olette taivaallisesta kutsumuksesta osalliset,
kiinnittäkää mielenne meidän tunnustuksemme apostoliin -
ja ylimmäiseen pappiin, Jeesukseen". Hän on tunnustuksesi ylipappi.
Hän on kaiken sen keskipiste, mihin me uskomme.
Mietipä tätä hetki. Tunnustuksemme ylimmäinen pappi.
Kreikan tunnustusta tarkoittava sana homologia koostuu kahdesta osasta.
Homo tarkoittaa 'sama' tai 'sama kuin' ja logia liittyy sanoihin.
Se tarkoittaa, että meidän tulisi puhua samoja sanoja kuin Jumala.
Kun uskontunnustuksesi alkaa puhua Jumalan puhumia sanoja, -
alat saada läpimurtoja, ihmeellisiä ja yliluonnollisia ihmeitä, -
rakennuksia ja tiloja, uusia alkuja ja mahdollisuuksia, -
siunauksia ja menestystä. Jumalan tahto alkaa toteutua elämässäsi.
Siksi haastan jokaista pohtimaan oman uskonsa tunnustusta.
Puhun nyt johtajille. Vuosia sitten uskontunnustuksemme oli vahvempi, -
sillä silloin emme vielä tienneet, mikä ei ollut mahdollista. Ikävä kyllä -
epäily on saanut meistä otetta. Uskontunnustuksessa on voimaa, -
kun se puhuu samaa kuin Jumala. Se on totuuden julistus.
Se on Jumalan Sanan ja tahdon vahvistamista ja vakuuttamista.
Jos pelko, epäusko ja kielteisyys saavat hallita tunnustustamme, -
siitä tulee väkevän tunnustuksen eli Jumalan puheen vastakohta.
Kielteisten asioiden puhuminen sekä epäilyksen, pelon ja epäuskon sanat -
ovat sen tarinan vastakohta, jonka Jumala on sinua varten suunnitellut.
Siksi meidän pitää joskus muuttaa tunnustustamme.
Älä ajattele, että tämä on vain yksi niitä saarnoja, jotka on hyvä kuulla, -
mutta jotka eivät vaikuta elämääsi. Sanasi voivat muuttaa tulevaisuutesi.
Jeesus on tunnustuksemme ylipappi.
Vanhassa testamentissa ylipappi oli tie Jumalan luo.
Uskova ei voinut lähestyä Jumalaa suoraan, -
vaan hän meni uhreineen ylipapin luo.
Pappi edusti hänelle Jumalaa ja esitti hänen asiansa Jumalalle.
Tuolloin uhrattiin eläimiä ja lintuja.
Uhrieläinten piti olla täydellisiä, niissä ei saanut olla mitään vikaa.
Jos niissä oli pieninkin virhe, ne eivät kelvanneet uhreiksi.
Me elämme uudessa liitossa. Meillä on suora yhteys taivaaseen.
Voimme astua rohkeasti armon valtaistuimen eteen.
Silti Raamattu puhuu yhä ylipapista, vaikkei enää tarvitse uhrata eläimiä.
Jokin on silti samoin kuin Vanhassa testamentissa.
Uudessakin liitossa Raamattu puhuu uhrista, jonka tuomme.
Tuommeko Jumalalle jotain virheellistä vai jotain täydellistä?
Hepr. 13:15 Messagen mukaan: - "Otetaan paikkamme ulkopuolella -
Jeesuksen kanssa. Enää emme vuodata eläinten uhriverta, -
vaan uhraamme huuliltamme ylis- tystä Jumalalle Jeesuksen nimessä."
Tässä puhutaan siis siitä, että Jeesus on ylipappimme, -
mutta emme vuodata uhrieläinten verta vaan toisenlaista uhria.
Huulemme uhraavat ylistystä Jumalalle Jeesuksen nimessä.
Uudessa testamentissa täydellinen uhri on siis sitä, -
että huulemme saavat alkaa puhua uskon ja ylistyksen sanoja.
Uuden testamentin uhri on huultemme hedelmä ja tunnustus.
Erityisesti meille sanotaan, että se on ylistyksemme uhrausta.
Siksi ylistys on niin väkevä asia. Usko puhuu ylistyksen kieltä.
Haluatko tietää, miten usko puhuu? Se ylistää uskossa ja uskoo.
Jos haluat oppia uskon kielen, ympäröi itsesi Jumalan Sanalla, -
ylistysmusiikilla sekä rohkaisevilla ja uskontäyteisillä saarnoilla.
Ala täyttää itseäsi niillä sanoilla, joita Jumala puhuu, sillä se on tie -
Jumalan suunnitelmaan, lupauksiin ja voimaan. Uskotko sen?
Sama jae vuoden 1938 käännöksen mukaan: "Uhratkaamme siis -
hänen kauttansa Jumalalle joka aika kiitosuhria, se on: -
niiden huulten hedelmää, jotka hänen nimeänsä ylistävät."
Kiitosuhri ja ylistys ovat sitä, että puhumme samaa kuin Jumala.
Kun palvomme ja ylistämme ja täytämme tämän tinakuoren -
Jumalan palvonnalla ja ylistyksellä, alamme puhua samaa kuin Jumala -
ja Hänen Sanansa puhuvat. Tuomme täydellisen tunnustuksen -
uskontunnustuksemme ylipapille. Silloin tapahtuu ihmeitä ja läpimurtoja.
Jos elämässäsi on asioita, jotka näyttävät umpikujilta, -
Jumalan ylistäminen tekee paljon enemmän kuin osaat arvatakaan, -
sillä ylistyksen uhraaminen Jumalalle on juuri tuo täydellinen uhri, -
jonka kautta pääsemme käsiksi Jumalan suunnitelmaan ja tahtoon.
Meidän käsketään puhua uskon sanaa.
Juuri sitä Paavali sanoi saarnanneensa.
Luen erään raamatunkohdan, jossa mainitaan kolmesti sana suu -
ja toisen kohdan, jossa puhutaan kolmesti siitä, mitä sanomme.
Room. 10:8―10 "Mutta mitä se sanoo? 'Sana on sinua lähellä, -
sinun suussasi ja sinun sydämessäsi'; -
se on se uskon sana, jota me saarnaamme.
Sillä jos sinä tunnustat suullasi Jeesuksen Herraksi -
ja uskot sydämessäsi, että Jumala on hänet kuolleista herättänyt, -
niin sinä pelastut; sillä sydämen uskolla tullaan vanhurskaaksi -
ja suun tunnustuksella pelastutaan."
Tässä mainitaan kolme kertaa se, mitä suussamme on.
Lopuksi sanotaan, että pelastumme suun tunnustuksella.
Mietipä, mitä pelastukseen kuuluu. Mitä se kaikkea sisältää?
Siihen kuuluu yltäkylläinen elämä, josta puhutaan jakeessa Joh. 10:10.
Pelastuksessa on paraneminen, voitto, vapaus menneisyydestä, -
kahleiden murtuminen, uudet alut ja Jumalan lupaukset.
Pelastukseen sisältyy niin paljon, ja se tapahtuu suun tunnustuksella.
Sen kautta saamme elää pelastuksen voimassa ja ihmeessä.
Jae Mark. 11:23 puhuu vuorista. Ne eivät liiku pelkän katseen voimalla.
"Totisesti minä sanon teille: jos joku sanoisi tälle vuorelle: -
'Kohoa ja heittäydy mereen', eikä epäilisi sydämessään, -
vaan uskoisi sen tapahtuvan, minkä hän sanoo, niin se hänelle tapahtuisi.
Ensin mainitaan kolmesti sana 'suu' ja sitten kolmesti verbi 'sanoa'.
Tällainen usko siirtää vuoria. Uskon todella Jumalan haluavan, -
että Australian seurakunta oppii puhumaan uudella tavalla ja sävyllä.
Hän haluaa meidän oppivan uuden kielen. Se on erilaista -
kuin se kieli, jota kuulemme televisiossa ja ravintoloissa.
Se on erilaista kuin se kieli, jota huudetaan urheilutapahtumissa, -
sillä se on sama kieli, jota Jumala puhuu. On surullista, -
jos annat elämänvaiheesi vaikuttaa tunnustukseesi. Paavali ei tehnyt niin.
2. Kor. 4:8―10 "Me olemme kaikin tavoin ahdingossa, -
mutta emme umpikujassa, neuvot- tomat, mutta emme toivottomat, -
vainotut, mutta emme hyljätyt, -
maahan kukistetut, mutta emme tuhotut.
Me kuljemme, aina kantaen Jeesuksen kuolemaa ruumiissamme, -
että Jeesuksen elämäkin tulisi meidän ruumiissamme näkyviin."
Paavali puhuu vainosta, neuvottomuudesta ja ahdingosta, -
muttei suostu tulemaan tuhotuksi. Vain kolme jaetta myöhemmin -
tässä samassa luvussa hän puhuu vainosta ja vastustuksesta.
Jae 13 "Mutta koska meillä on sama uskon Henki, niinkuin kirjoitettu on: -
'Minä uskon, sentähden minä puhun', -
niin mekin uskomme, ja sentähden me myös puhumme".
Rohkaisen sinua: Tiedä, mihin uskot ja ala puhua uskostasi käsin.
Ala puhua Raamatun mukaisesti ja sen mukaan, mihin uskot.
Paavali ei antanut vainon, ahdistuksen, neuvottomuuden, -
maahan lyömisen tai hylkäämisen hallita elämäänsä.
Sen sijaan hän päätti uskoa ja puhua uskostaan käsin.
Uskon sanassa on paljon voimaa.
Pastori Joseph Rushmont, hyvä ystävämme Jakartasta, -
muistutti meitä siitä, etteivät sanat vain välitä viestiä. Ne luovat uutta.
Kuuntele tarkasti: Sanasi eivät vain välitä viestiä, ne myös luovat uutta.
Sanoilla on kyky luoda uutta. Kun Jumala loi taivaan ja maan, -
Hän sanoi jotain ainakin seitsemän kertaa, ja asioita syntyi.
Jumala sanoi: "Tulkoon valkeus", ja valkeus tuli.
Hänen sanoillaan oli kyky luoda uutta. Sinunkin sanasi pystyvät siihen.
Mieti sanojesi voimaa. Mitä asioita luot sanoillasi?
Ja mitä hävität sanoillasi? Saarnan seuraava osa on hieno.
Jumala muutti sekä Abramin että Sarain nimet.
Abrahamin nimi oli Abram melko korkeaan ikään asti.
Eräänä päivänä Jumala muutti sen. Abraham merkitsee kansojen isää, -
vaikka hän ja hänen vaimonsa olivat vanhoja eivätkä voineet saada lapsia.
Saraista tuli Saara, joka merkitsee prinssien äitiä.
Tässä on lapseton pariskunta nimeltä "Kansojen isä" ja "Prinssien äiti".
Meni monta pitkää vuotta ennen kuin Jumalan lupaukset jälkeläisistä, -
joita olisi yhtä paljon kuin taivaan tähtiä tai hiekanjyviä, toteutuivat.
Joka kerta noin 25 vuoden ajan, kun Abraham ja Saara -
puhuivat toisilleen, he julistivat: "Kansojen isä!"
"Prinssien äiti!" Aletaan puhua asioita toteen!
Miten usko puhuu? Se puhuu juuri näin!
"Menestyksekäs liikemies!" "Menestyvä nainen!"
Aletaan puhua uskon sanoja toisillemme kodeissamme -
ja seurakuntamme tiimeissä. Lakataan voivottelemasta.
Aletaan katsoa Jumalan lupauksia ja puhumaan niiden mukaisesti.
Pidän kovasti tästä ajatuksesta. Ei määritellä ihmisiä -
heidän rajoitteidensa ja vaivojensa mukaan, jotka yrittävät pidätellä heitä.
Sanat luovat uutta, eivät vain välitä viestiä. Aletaan luoda uutta.
Room. 4:17 "'Monen kansan isäksi minä olen sinut asettanut' -
― sen Jumalan edessä, johon hän uskoi ja joka kuolleet eläviksi tekee -
ja kutsuu olemattomat, ikäänkuin ne olisivat."
Tässä puhutaan Abrahamista.
Mitä Jumala tekee? Hän kutsuu olemattomat asiat olemaan.
Sanat luovat uutta.
Mitä olematonta sinun täytyy nyt kutsua esiin?
Usko ei valehtele. Tässä moni erehtyy.
Usko ei ole lakihenkistä. Se avaa pääsyn armoon.
Jakeessa Room. 5:2 puhutaan siitä uskosta, joka meillä on.
Sen kautta meillä on pääsy armoon. Armossa ei ole mitään lakihenkistä -
eikä muodollista. Se on vain Jumalan ansaitsematonta suosiota.
On kurjaa, että ihmiset tekevät uskon sanasta kaavan -
ja arvostelevat toisten sanoja. Ja kohta joku joutuu vankeuteen -
sanojensa takia. En usko, että se on oikea tapa käyttää uskoa.
Minusta uskon sana ei ole itsekästä. Kyse ei ole siitä, mitä minä haluan.
Raamattu ei pelkää käyttää sanoja menestys ja yltäkylläisyys.
Silti menestyksestä on tehty ruma sana. Puhutaan menestysteologiasta.
On kuitenkin olemassa vain yksi teologia ja evankeliumi, -
armon evankeliumi Jeesuksesta.
Vanhassa testamentissa Joosualle sanottiin: -
"...silloin sinä onnistut teilläsi ja silloin sinä menestyt."
Uudessa testamentissa Johannes kirjoitti ystävälleen Gaiukselle: -
"...minä toivotan sinulle, että kaikessa menestyt ja pysyt terveenä, -
niinkuin sielusikin menestyy." Menestys ei ole väärin, itsekkyys on.
Yksi heprean menestystä tarkoittavan sanan merkityksistä on 'apu matkalle'.
Sitä se juuri onkin. Miksi Jumala siunaa Hillsong-seurakuntaa?
Auttaakseen meitä matkalla. Meillä on suuri näky ja paljon tekemistä.
Haluamme saavuttaa paljon. Kyse ei ole vain meistä itsestämme.
Emme istu mukavassa norsunluu- tornissa nauttimassa siunauksista.
Rukoilen, että Jumala auttaa sinua matkallasi. Ei käytetä uskon sanaa -
vain saadaksemme itsellemme jotain. Tässä monet ovat ajautuneet harhaan.
Uskon sana ei valehtele. Se ei ole lakihenkistä, itsekästä -
eikä epäjohdonmukaista. Raamattu on täynnä iankaikkisia periaatteita.
Yksi niistä on kylvämisen ja niittämisen laki.
Se pätee kaikkialla Raamatussa.
Myös Jumalan kunnioittaminen ensihedelmillä eli kymmenykset -
on iankaikkinen periaate. Jeesuskin käski tavoitella ensin Jumalan asioita.
Siinä on kyse samasta periaatteesta. Usko ei ole epäjohdonmukaista.
Eletään tunnustuksemme mukaan. Kylvämme sitä, mitä niitämme.
On turha toivoa tervettä avioliittoa, jos kohtelee vaimoaan huonosti.
Se on epäjohdonmukaista. Saat nähdä tunnustuksesi -
toteuttavan Jumalan lupaukset, jos elät tunnustuksesi mukaan.
Silloin Jumala toteuttaa lupauksensa. Älä ikinä aliarvioi kielesi voimaa.
Uskolla on ääni ja äänensävy. Se on aivan erilainen kuin se kieli, -
jota kuulet puhuttavan pubissa tai jolla väittelet päivällispöydässä.
Se on aivan erilainen ääni, äänensävy ja kieli.
Muista, että paraneminen, ihmeet ja Hengen liikehdintä -
tulevat uskon kuulemisen kautta. Rukoilen, että ymmärrämme, -
kuinka tärkeää on puhua kehollemme elämää ja terveyttä -
ja kuinka tärkeää on puhua Jumalan lupauksia seurakunnallemme.
Puhu Jumalan lupauksia perheellesi, kodillesi ja teineillesi.
Puhu Jumalan lupauksia omaan hyvinvointiisi ja unelmiin, -
joita Jumala on sinulle antanut ja joiden kimppuun saatana hyökkää.
Varotaan, ettei sunnuntain uskontunnustuksemme ole erilainen -
kuin maanantain tunnustuksemme. Paavali kohtasi vainoa, ahdinkoa -
ja vastustusta, mutta kaiken sen keskellä hän puhui uskon sanoja.
Millaisia sanoja sinä puhut? Mitä aiot puhua tämän konferenssin aikana?
Miten aiot puhua konferenssin jälkeen, kun palaat tekemään sitä, -
mihin Jumala on sinut kutsunut? Puhutaan elämää Jumalan lupauksiin.
Puhutaan elämää asioihin, jotka liittyvät kutsuumme.
Puhutaan elämää utuisiin unelmiimme ja katsotaan, mitä Jeesus saa aikaan.
Ylistäkää Herran, Jumalamme nimeä -
kädet kohotettuina
Herra, annan elämäni tietäen, -
että Kristuksessa olen todella olemassa
Pyhä Henki, pala tulen lailla
UUSI HILLSONG-ALBUMI TILATTAVISSA ENNAKKOON
Uskon, että kirjani sopii kaikille, -
sillä jokainen on kutsuttu elämään, rakastamaan ja johtamaan.
Kun teemme niin, ovet avautuvat ja saamme uusia alkuja.
Kirja avaa sitä, millainen isäni ja hänen elämänsä ovat.
Se kertoo seurakunnastamme ja siitä, millainen Jumala on.
Hän on aina samanlainen, palava ja nöyrä seurakunnan rakentaja.
Vaatii luonnetta tehdä sitä koko elämän ajan.
Ei ole epäilystäkään siitä, etteikö paras olisi kaikessa vielä edessä.
Live, Love, Lead saatavana kirjana, e-kirjana ja äänikirjana.
Kiitos seurastasi. Olen Brian Houston. Olen kiitollinen -
kaikesta palautteesta, kirjeistä, sähköpostiviesteistä ja puheluista.
Jos tarvitset meiltä jotain, siunaamme sinua mielellämme.
Kirjani on kirjoitettu sinua varten.
Mahtavaa viikkoa ja siunausta! Nähdään ensi kerralla!
Laula: Pyhä!
Taivaan kaltainen sydän
Laula: Pyhä!
Jumala on Kaikkivaltias
Sydämemme huutaa
Laulamme: Nimesi on pyhä
Laulamme: Nimesi on pyhä...
Suomennos: Anni Lähteenmäki